Rapport mill-Kummissjoni lill-Parlament Ewropew, lill-Kunsill u lill-Qorti tal-Awdituri - Rapport annwali mill-Kummissjoni dwar il-Fond ta' Garanzija u l-ġestjoni tiegħu fl-2009 SEG(2010)805 final /* KUMM/2010/0353 finali */





[pic] | IL-KUMMISSJONI EWROPEA | Brussel 2.7.2010 KUMM(2010)353 finali RAPPORT MILL-KUMMISSJONI LILL-PARLAMENT EWROPEW, LILL-KUNSILL U LILL-QORTI TAL-AWDITURI Rapport annwali mill-Kummissjonidwar il-Fond ta' Garanzija u l-ġestjoni tiegħu fl-2009 SEG(2010)805 final RAPPORT MILL-KUMMISSJONILILL-PARLAMENT EWROPEW, LILL-KUNSILLU LILL-QORTI TAL-AWDITURI Rapport annwali mill-Kummissjonidwar il-Fond ta' Garanzija u l-ġestjoni tiegħu fl-2009 WERREJ 1. Bażi legali 3 2. Il-Qagħda tal-Fond fil-31 ta' Diċembru 2009 3 2.1. Flussi finanzjarji tal-Fond (riżorsi tal-Fond) 3 2.2. Preżentazzjoni tal-kontijiet 5 2.3. Dikjarazzjoni finanzjarja ta' qabel il-konsolidazzjoni tal-Fond ta' Garanzija fil-31 ta' Diċembru 2009 5 2.3.1. Fond ta’ Garanzija: Karta tal-bilanċi ta’ qabel il-konsolidazzjoni 6 2.3.2. Fond ta’ Garanzija: Kont tar-riżultat ekonomiku ta' qabel il-konsolidazzjoni 8 3. Ħlasijiet lill-fond jew minnu 9 3.1. Bażi legali għall-ħlasijiet lill-Fond mill-baġit ġenerali 9 3.2. Ħlasijiet lill-baġit ġenerali jew minnu matul is-sena finanzjarja 9 3.3. Imgħax mill-investiment tal-assi likwidi tal-Fond 9 3.4. Irkupru mid-debituri li naqsu mill-obbligi tagħhom ta' ħlas 10 4. L-obbligi tal-Fond 11 4.1. Ħlasijiet għall-obbligazzjonijiet li ma ġewx onorati 11 4.2. Rimunerazzjoni tal-BEI 11 1. Bażi legali Ir-Regolament tal-Kunsill (KE, Euratom) Nru 480/2009 tal-25 ta' Mejju 2009[1] (verżjoni kodifikata) stabbilixxa Fond ta' Garanzija għal azzjonijiet esterni (‘il-Fond’) biex fil-każijiet meta l-benefiċjarji jonqsu milli jagħtu għotjiet ipprovduti jew garantiti mill-Unjoni Ewropea, il-kredituri tal-Unjoni jkunu jistgħu jitħallsu. Skont l-Artikolu 7 tar-Regolament, il-Kummissjoni fdat il-ġestjoni finanzjarja tal-Fond lill-Bank Ewropew tal-Investiment (BEI) skont Ftehim iffirmat bejn il-Komunità u l-BEI fit-23 ta' Novembru 1994 fi Brussell u fil-25 ta' Novembru 1994 fil-Lussemburgu ("il-Ftehim"). Skont l-Artikolu 8(2) tal-Ftehim, sal-1 ta' Marzu ta' kull sena l-BEI għandu jibgħat lill-Kummissjoni rapport annwali dwar il-qagħda tal-Fond u l-ġestjoni tiegħu (‘Dikjarazzjoni tal-prestazzjoni finanzjarja’) u dikjarazzjoni finanzjarja għall-Fond għas-sena preċedenti (‘Dikjarazzjoni dwar il-qagħda finanzjarja tal-Fond’). Aktar dettalji tar-rapport li jkopri s-sena 2009 jinsabu fit-Taqsima 2 tad-Dokument ta’ Ħidma tal-Persunal (DĦP) tal-Kummissjoni. Barra minn hekk, l-Artikolu 8 tar-Regolament jitlob lill-Kummissjoni tibgħat rapport lill-Parlament Ewropew, lill-Kunsill u lill-Qorti tal-Awdituri dwar il-qagħda tal-Fond u l-ġestjoni tiegħu għal kull sena finanzjarja sa mhux aktar tard mill-31 ta' Mejju tas-sena ta' wara. 2. Il-Qagħda tal-Fond fil-31 ta' Diċembru 2009 2.1. Flussi finanzjarji tal-Fond (riżorsi tal-Fond) Il-qagħda tal-Fond qed titressaq skont l-Istandards Internazzjonali tar-Rappurtar Finanzjarju (International Financial Reporting Standards, IFRS) fl-għeluq tas-sena finanzjarja 2009. Il-Fond kien jammonta għal EUR 1 240 497 760,63 (ara t-Taqsima 2 tad-Dokument ta’ Ħidma tal-Persunal: Id-dikjarazzjoni tal-qagħda finanzjarja tal-Fond fil-31 ta' Diċembru 2009, kif mogħtija mill-BEI). Dan huwa l-ammont tal-flussi minn mindu ġie stabbilit il-Fond: Fond ta’ Garanzija | Ammont | Ħlasijiet lill-Fond mill-baġit | + EUR 2 891 874 500,00 | Riżultati netti suċċessivi ta' kull sena | + EUR 717 683 872,56 | Irkupri ta' ħlasijiet magħmula mill-Fond għall-obbligi li ma ġewx onorati | + EUR 576 705 008,19 | Miżati akkumulati[2] tal-ġestjoni u tal-verifiki tal-BEI fl-2008 li jikkorrispondu għall-ħlasijiet li għandhom isiru fl-2009 | + EUR 717 539,60 | Dħul ta’ kummissjoni fuq irkupru tard fl-2002 | + EUR 5 090 662,91 | Aġġustament minħabba l-applikazzjoni tal-IFRS għall-valutazzjoni tal-portafoll tal-Fond (Ara l-partita ‘Riżervi’ fl-obbligazzjonijiet tal-karta tal-bilanċi tal-Fond ta' Garanzija fit-Taqsima 2 tad-DĦP) | + EUR 27 678 560,35 | Minbarra l-ħruġ mir-riżorsi tal-Fond | - EUR 477 860 856,19 | Minbarra l-ħlasijiet suċċessivi tal-bilanċ pożittiv fil-Fond lura lill-baġit ġenerali tal-Unjoni Ewropea u l-ħlasijiet mill-ġdid wara d-dħul tal-pajjiżi kandidati fl-UE | - EUR 2 501 391 526,79 | Il-valur tal-kontabbiltà tal-Fond fil-31 ta' Diċembru 2009. | EUR 1 240 497 760,63 | Skont l-Artikolu 5 tar-Regolament tal-Fond, l-ammont li għandu jiġi trasferit mill-baġit għall-Fond fis-sena n + 1 huwa kkalkulat fuq il-bażi tad-differenza bejn l-ammont immirat u l-valur tal-assi netti tal-Fond fi tmiem is-sena n + 1, ikkalkulat fil-bidu tas-sena n. L-assi netti tal-Fond (jiġifieri r-riżorsi netti ta’ flus kontanti tal-Fond) fil-31 ta’ Diċembru 2009 kienu jammontaw għal EUR 1 333 590 221,03. Dan huwa l-ammont tal-valur tal-kontabbiltà tal-Fond, jiġifieri EUR 1 240 497 760,63, mingħajr il-miżati akkumulati tal-BEI u tal-verifiki ta' EUR 717 539,60, li minnhom EUR 687 539,60 kienu miżati ta' ġestjoni (rimunerazzjoni tal-BEI għall-2009), u t-trasferiment mill-baġit ta' EUR 93 810 000,00, kif stabbilit fl-2009 għall-baġit tal-2010[3]. L-Artikolu 3 tar-Regolament kif emendat[4] jistabbilixxi li l-Fond ilaħħaq ammont ta’ 9% tat-total tal-obbligazzonijiet tal-kapital pendenti li jirriżultaw minn kull tranżazzjoni, flimkien ma' dak l-imgħax mhux imħallas u li għad irid jidħol. Fil-31 ta' Diċembru 2009 it-tranżazzjonijiet ta' self u ta' garanzija fuq self li għadhom pendenti għall-pajjiżi terzi flimkien mal-imgħax akkumulat kienu jammontaw,EUR 16 360 727 665,19 li minnhom EUR 121 760 043,39 kienu imgħax akkumulat. Il-proporzjon bejn l-assi netti tal-Fond ta' EUR 1 333 590 221,03 u l-obbligazzjonijiet tal-kapital pendenti msemmija fir-Regolament kien 8,15%. Billi dan huwa inqas mill-ammont immirat ta' 9% tal-ammont totali pendenti garantit (EUR 1 472 470 000,00 għad-dritt), irid isir trasferiment mill-baġit ġenerali tal-Unjoni Ewropea lill-Fond, kif previst fl-Artikolu 5 tar-Regolament. L-ammont li għandu jiġi inkluż fl-2010 bħala proviżjoni fl-abbozz preliminari tal-baġit għall-2011 huwa ta' EUR 138 880 000,00. 2.2. Preżentazzjoni tal-kontijiet Billi l-Kummissjoni ddeċidiet li tippreżenta l-kontijiet tagħha skont regoli ġodda għall-kontijiet ibbażati fuq il-prinċipji tal-IPSAS/IFRS, id-dikjarazzjonijiet finanzjarji għall-Fond ta' qabel il-konsolidazzjoni tfasslu wkoll skont dawn il-prinċipji, kif imfisser fid-DĦP. 2.3. Dikjarazzjoni finanzjarja ta' qabel il-konsolidazzjoni tal-Fond ta' Garanzija fil-31 ta' Diċembru 2009 L-ammont totali indikat fil-karta tal-bilanċi ta' qabel il-konsolidazzjoni huwa ta' EUR 1 091 447 384,92. Dan jinkludi l-ammont totali tal-Fond kif ukoll kwalunkwe arretrati koperti mill-Fond, l-imgħax akkumulat fuq ħlasijiet tardivi u kontijiet akkumulati oħra u b'hekk jipproduċi sett sħiħ ta' dikjarazzjonijiet finanzjarji għall-Fond fl-aħħar tas-sena li għandhom jiġu kkonsolidati fil-karta tal-bilanċi ikkonsolidata tal-UE. It-tibdiliet ewlenin fil-preżentazzjoni tal-kontijiet huma mfissra fin-noti u jirrikonċiljaw iċ-ċifri mad-dikjarazzjoni finanzjarja tal-BEI ippreżentata fid-DĦP (ara t-Taqsima 2). 2.3.1. Fond ta’ Garanzija: Karta tal-bilanċi ta’ qabel il-konsolidazzjoni Karta tal-bilanċi: Assi (EUR) | 2009 | 2008 | Assi kurrenti | Ammonti li mistennija jidħlu f’qasir żmien | Oħrajn | 3 626,09 | Investimenti fuq perjodu qasir | 1 049 413 319,19 | 886 949 667,40 | Portafoll tal-AFS – spiża | 1 004 786 115,50 | 857 292 051,50 | Portafoll tal-AFS – differenza attwarja | -3 096 484,22 | -633 286,00 | Portafolll tal-AFS – aġġustament skont il-valur ġust | 27 525 747,60 | 11 509 579,98 | Portafoll tal-AFS – akkumulazzjonijiet | 20 197 940,31 | 18 781 321,92 | Portafoll tal-AFS – tħassir | Flus kontanti u ekwivalenti ta' flus kontanti | 191 080 815,35 | 204 497 717,52 | Kontijiet kurrenti | 1 078 498,12 | 1 209 530,44 | Depożiti fuq perjodu qasir - nominali | 153 300 000,00 | 182 557 991,00 | Imgħaxijiet akkumulati fuq depożiti fuq perjodu qasir | 113 282,91 | 872 562,49 | Ekwivalenti ta’ flus kontanti oħra - spiża | 36 554 203,91 | 19 842 008,01 | Imgħaxijiet akkumulati fuq ekwivalenti ta’ flus kontanti oħra | 34 830,41 | 15 625,58 | Total tal-assi kurrenti | 1 240 497 760,63 | 1 091 447 384,92 | TOTAL | 1 240 497 760,63 | 1 091 447 384,92 | Karta tal-bilanċi: Obbligazzjonijiet (EUR) | 2009 | 2008 | A. EKWITÀ | Kapital (Fond ta' Garanzija) | 390 482 973,21 | 298 522 973,21 | Ħlas mill-baġit | 390 482 973,21 | 298 522 973,21 | (bilanċ pożittiv li għandu jitħallas lill-baġit) | Riżervi | 27 678 560,35 | 11 565 625,28 | Applikazzjoni għall-ewwel darba – riżerva għall-valur ġust | 152 812,75 | 56 045,30 | Bidla fil-valur ġust tal-assi tal-AFS | 27 525 747,60 | 11 509 579,98 | Bilanċ pożittiv/ defiċit akkumulat | 780 668 814,11 | 732 583 019,02 | Riżultati miġjuba 'l quddiem | 780 668 814,11 | 732 583 019,02 | Riżultat ekonomiku tas-sena | 80 949 873,36 | 48 085 795,09 | Ekwità totali | 1 239 780 221,03 | 1 090 757 412,60 | B. OBBLIGAZZJONIJIET KURRENTI | Kontijiet li jridu jitħallsu | 717 539,60 | 689 972,32 | Oħrajn | 717 539,60 | 689 972,32 | Obbligazzjonijiet kurrenti totali | 717 539,60 | 689 972,32 | TOTAL | 1 240 497 760,63 | 1 091 447 384,92 | Noti dwar il-karta tal-bilanċi - ‘Ammonti li mistennija jidħlu f’qasir żmien/oħrajn’ ifisser l-ammont ta’ ħruġ mill-Fond. Dan jinkludi l-kapital, l-imgħax u l-pieni dovuti lill-baġit tal-Unjoni Ewropea wara r-rilaxx tal-garanzija tal-Fond. - Id-differenza fil-‘bilanċ pożittiv akkumulat’ fl-ekwità meta mqabbla mal-qagħda finanzjarja tal-Fond ippreżentata fit-Taqsima 2 tad-DĦP hija spjegata permezz tat-talbiet suċċessivi għal-ħlasijiet mill-Fond u ta’ dawk ta’ penali għal ġo fih. - ‘Kontijiet li jridu jitħallsu/oħrajn’ fl-2009 jinkludu l-kummissjoni tal-ġestjoni tal-BEI, il-miżati tal-verifiki, l-akkumulazzjoni tal-miżati tal-verifiki għall-għeluq tal-kontijiet u l-akkumulazzjoni tal-miżati tal-irkupru dovuti lill-BEI wara l-ħlas tal-penali dovuti lill-Fond. 2.3.2. Fond ta’ Garanzija: Kont tar-riżultat ekonomiku ta' qabel il-konsolidazzjoni Fond ta' Garanzija – Kont konsolidat tar-riżultat ekonomiku (EUR) | 2009 | 2008 | Dħul mit-tranżazzjonijiet finanzjarji | 41 753 692,10 | 48 907 685,22 | Dħul mill-imgħax | Dħul mill-imgħax fuq flus kontanti u ekwivalenti ta’ flus kontanti | 3 496 637,06 | 8 095 172,09 | Dħul mill-imgħax fuq assi tal-AFS | 38 180 007,32 | 39 622 151,89 | Dħul ieħor mill-imgħax | 77 047,72 | Qligħ mill-kambju | 105 124,43 | Qligħ li sar minn bejgħ ta' assi tal-AFS | 1 085 236,81 | Treġġigħ lura ta' telf ta' tħassir fuq assi tal-AFS | Dħul finanzjarju ieħor | Spejjeż ta' tranżazzjonijiet finanzjarji | -803 818,74 | -821 890,13 | Spejjeż relatati mal-imgħax | Spejjeż relatati mal-imgħax fuq flus kontanti u ekwivalenti ta’ flus kontanti | Telf mill-kambju | Telf li sar mill-bejgħ ta' assi tal-AFS | Telf ta' tħassir fuq assi tal-AFS | Spejjeż finanzjarji oħra | -803 818,74 | -821 890,13 | li minnhom: Miżati tal-ġestjoni | -687 539,60 | -658 322,32 | BILANĊI POŻITTIVI FUQ ATTIVITAJIET LI MHUMIEX OPERATTIVI | 40 949 873,36 | 48 085 795,09 | BILANĊ POŻITTIV MINN ATTIVITAJIET ORDINARJI | Qligħ straordinarju | Telf straordinarju | BILANĊ POŻITTIV MINN Fatturi STRAORDINARJI | RIŻULTAT EKONOMIKU GĦAS-SENA | 40 949 873,36 | 48 085 795,09 | Nota dwar il-kont tar-riżultat ekonomiku qabel il-konsolidazzjoni: ‘Spejjeż oħra finanzjarji’ jinkludu l-kummissjoni tal-ġestjoni tal-BEI, il-miżati tal-verifiki, l-akkumulazzjoni tal-miżati tal-verifiki għall-għeluq tal-kontijiet u l-akkumulazzjoni tal-miżati tal-irkupru dovut lill-BEI wara l-ħlas tal-penali dovuti lill-Fond. 3. Ħlasijiet lill-fond jew minnu 3.1. Bażi legali għall-ħlasijiet lill-Fond mill-baġit ġenerali Ir-Regolament tal-Fond ġie emendat fl-2007[5] biex jiġi żgurat l-użu aktar effikaċi tar-riżorsi baġitarji billi jsir provvediment lill-Fond fuq il-bażi tal-ammonti osservati ta' self garantit pendenti. Skont ir-Regolament kif emendat, għall-provvediment tal-Fond tapplika regola ġdida. L-ammont immirat huwa 9% tas-self u s-self garantit pendenti, inklużi t-tipi kollha ta’ tranżazzjonijiet koperti (self tal-BEI, l-MFA u l-Euratom) ’il barra mill-UE. Id-differenza bejn l-ammont immirat u l-valur tal-assi netti tal-Fond sejra tirriżulta fil-provvediment mil-linja baġitarja 01040114 ‘Il-Provvediment tal-Fond ta’ Garanzija’ lill-Fond jew permezz ta’ ħlas mill-Fond lill-baġit fil-każ ta’ bilanċ pożittiv. Skont il-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[6], l-ammont disponibbli għall-finanzjament tal-Fond hu pprovdut mil-linja tal-baġit 01040114 ‘Il-Provvediment tal-Fond ta’ Garanzija’ taħt l-Intestatura 4 (Relazzjonijiet Esterni) u mhux ‘barra mill-baġit’ kif kien il-każ qabel l-2007. 3.2. Ħlasijiet lill-baġit ġenerali jew minnu matul is-sena finanzjarja Abbażi tat-tranżazzjonijiet garantiti pendenti ta' EUR 16 360,73 miljun fil-31.12.2008, ammont ta' EUR 93,81 miljun, li jikkorrispondi għall-provvediment tal-2008, iddaħħal fil-linja baġitarja 01040114 ‘Il-Provvediment tal-Fond ta' Garanzija’ għall-2009 fid-dikjarazzjoni tal-ispiża fil-baġit ġenerali tal-Unjoni Ewropea għall-2010. Dan l-ammont tħallas fi tranżazzjoni waħda mill-baġit għall-Fond fl-10 ta’ Frar 2010. 3.3. Imgħax mill-investiment tal-assi likwidi tal-Fond L-assi likwidi tal-Fond huma investiti skont il-prinċipji ta' ġestjoni mniżżla fl-Anness tal-Ftehim tal-Komunità/BEI tat-23/25 ta' Novembru 1994, kif emendat bil-Ftehim Supplementari Nru 1 tas-17/23 ta' Settembru 1996, il-Ftehim Supplementari Nru 2 tas-26 ta' April/8 ta' Mejju 2002, u l-Ftehim Supplementari Nru 3 tal-25 ta' Frar 2008. Għalhekk, 20% tal-Fond għandu jiġi investit f'investimenti fuq medda qasira ta' żmien (sa sena). Dawn l-investimenti jinkludu titoli mingħajr rati fissi, indipendentement mid-dati tal-maturità tagħom, u titoli b'rati fissi b'massimu ta' sena għad-data tal-maturità, indipendentement mill-perjodu ta' maturità inizjali tagħhom. Dan minħabba li t-titoli b'rati fissi jistgħu jitħallsu lura bir-rata ta' 100% tal-valur nominali tagħhom fl-aħħar ta' ħajjithom, filwaqt li t-titoli mingħajr rati fissi jistgħu jinbiegħu fi kwanunkwe ħin għal prezz li joqrob 100%, irrispettivament minn kemm ikun baqa' żmien għall-maturità. Biex jinżamm bilanċ bejn l-istrument varji li jipprovdu l-likwidità meħtieġa, minimu ta' EUR 100 000 000,00 jinżamm f'investiment monetarji, partikolarment f'depożiti bankarji. Fl-2009 il-portafoll kiseb redditu totali ta’ 4,56%, meta mqabbel ma’ 6,42% fl-2008. Ir-riżultati tal-kontabbiltà ġew affettwati ħafna mil-livelli baxxi ħafna tar-rati ta’ imgħax assoluti u dan naqqas il-livell tad-dħul finanzjarju. Il-kundizzjonijiet tas-suq fl-2009 tjiebu bil-mod meta mqabbla mal-2008, u ġew megħjuna mill-għaqda tal-pakketti ta’ salvataġġ varji, l-intervent tal-gvern u l-miżuri tal-bank ċentrali li żammew ir-rati tal-imgħax baxxi u l-likwidità abbondanti. Il-portafoll qabeż il-punt ta’ riferiment b’77,80 punti ta’ bażi (ara t-Taqsima 1.4.2 tad-DĦP 'Prestazzjoni' għad-dettalji). Matul l-ewwel nofs tal-2009, il-prestazzjoni tal-Fond laħaq 0.1587 punti ta’ bażi minħabba ambjent tas-suq volatili. Il-prestazzjoni tal-Fond aċċellerat matul it-tieni nofs sa Diċembru. Din iż-żieda sinifikanti kienet l-aktar dovuta minn prezzijiet tal-assi aktar għoljin li rriżultaw minn limitazzjoni aktar stretta tad-differenzi fil-kreditu (credit spreads), li ġġeneraw impatt pożittiv fuq id-dħul fil-portafoll tat-titoli. Il-lista tal-banek awtorizzati li jirċievu d-depożiti hija miftiehma mill-Kummissjoni u mill-BEI. Il-lista oriġinali ġiet riveduta regolarment fid-dawl tal-bidliet l-aktar reċenti tal-klassifikazzjoni tal-banek. Il-banek kollha għandhom klassifikazzjoni ta’ Moody għallinqas ta' P1 għal investimenti fuq perjodu qasir, jew klassifikazzjoni ekwivalenti ta’ Standard & Poor jew Fitch. L-investimenti li jsiru magħhom huma rregolati minn regoli biex jiżguraw dħul kompetittiv u biex jevitaw kwalunkwe konċentrazzjoni ta' riskju. Fl-2009, id-dħul fuq l-imgħax minn flus kontanti u l-ekwivalenti ta’ flus kontanti fuq il-kontijiet kurrenti tal-Fond u fuq it-titoli ammonta għal EUR 41 753 692,10, imqassam kif ġej: - Minn depożiti u kontijiet kurrenti : EUR 3 496 637,06; dan jirrifletti l-qagħda fil-31 ta' Diċembru 2009, inkluż l-imgħax li daħal fuq id-depożiti bankarji ta’ EUR 4 206 817,81 u tibdiliet fl-imgħax akkumulat ta’ EUR 740 074,75 fl-2009. Il-kontijiet kurrenti tellgħu EUR 29 894,00 mill-imgħax. - Mit-titoli : EUR 38 180 007,32; dan jinkludi EUR 36 922 145,60, imgħax fuq titoli, u tibdiliet fl-imgħax akkumulat ta’ +EUR 1 416 618,39 fil-31 ta' Diċembru 2009. L-imgħax fuq titoli huwa ġġenerat minn investimenti magħmula fil-forma ta' titoli skont il-prinċipji tal-investiment stabbiliti fil-Ftehim li jinkariga lill-BEI biex jamministra l-assi likwidi tal-Fond. Minn dan l-ammont, irid isir aġġustament ta' EUR 158 756,67 mit-titoli li ddaħħlu matul is-sena bħala d-differenza bejn il-prezz tad-dħul u l-valur ta' fidwa diviż pro rata temporis fuq iż-żmien li fadal tat-titoli miżmuma (li jikkorrispondi mad-differenza (spread) tal-primjum jew it-tnaqqis imdaħħal fil-kont ta' qligħ u telf). L-imgħax li jasal jiddaħħal fir-riżultati għas-sena finanzjarja. 3.4. Irkupru mid-debituri li naqsu mill-obbligi tagħhom ta' ħlas Il-Fond ma għandu l-ebda ammont li għandu jiġi rkuprat. 4. L-obbligi tal-Fond 4.1. Ħlasijiet għall-obbligazzjonijiet li ma ġewx onorati ma kienx hemm talbiet għal ħlasijiet mill-Fond għall-obbligi li ma ġewx onorati fl-2009. 4.2. Rimunerazzjoni tal-BEI It-tieni Ftehim Supplementari għall-Ftehim iffirmat fis-26 ta' April u fit-8 ta' Mejju 2002 jistipula li r-rimunerazzjoni tal-Bank għandha tiġi kkalkulata bl-applikazzjoni ta’ rati ta' miżati annwali digressivi għal kull saff tal-assi tal-Fond. Din ir-rimunerazzjoni hija kkalkulata fuq il-bażi tal-medja annwali tal-assi tal-Fond. Ir-rimunerazzjoni tal-Bank għall-2009 ġiet stabbilita għal EUR 687 539,60 u ddaħħlet fil-kont ta' qligħ u telf u bħala ammonti akkumulati (obbligi) fil-karta tal-bilanċi. Ir-rimunerazzjoni tħallset mill-Fond lill-BEI f’Jannar 2010. [1] ĠU L 145, 10.6.2009, p. 10(‘ir-Regolament’). [2] Dan l-ammont ta' EUR 717 539,60 jinkludi EUR 687 539,60 għall-miżati tal-ġestjoni tal-BEI flimkien ma’ miżati tal-verifiki esterni ta' EUR 30 000,00 fl-2009 (ara t-Taqsima 3.7, ‘Obbligi kurrenti’, fid-DĦP). [3] L-ammont ta' EUR 93 810 000,00 kien imħallas lill-Fond fl-10 ta’ Frar 2010 mill-baġit ġenerali tal-Unjoni Ewropea. [4] Ir-Regolament kif emendat jistipula li t-tranżazzjonijiet li jikkonċernaw il-pajjiżi kandidati għall-adeżjoni koperti mill-Fond jibqgħu koperti mill-garanzija tal-UE wara d-data tal-adeżjoni. Madankollu, minn dik id-data ma jibqgħux azzjonijiet esterni tal-UE u jkunu koperti direttament mill-baġit ġenerali tal-Unjoni Ewropea u mhux aktar mill-Fond. [5] Regolament tal-Kunsill (KE, Euratom) Nru 89/2007 tat-30 ta’ Jannar 2007 li jemenda r-Regolament (KE, Euratom) Nru 2728/94 li jistabbilixxi Fond ta' Garanzija għal azzjonijiet esterni, ĠU L 22, 31.1.2007, p. 1. [6] ĠU C 139, 14.6.2006, p. 1.